《韶石使君年丈扁舟我於松桂林敬哦小诗留为一》
宋代·陈元晋

十五年前会五羊，都门再别九年强。
君荣韵石州麾出，我窘文江县债偿。
人世能消几离别，征涂何用许奔忙。
梅前菊后风光好，且为侬留共一觞。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。